Diari Oficial de la Generalitat Valenciana


Sumari del DOGV 4171, del 18-01-2002 (2002/244)

RESOLUCIÓ de 7 de gener de 2002, del Rectorat de la Universitat de València, per la qual es convoquen proves selectives d'accés al grup B, escala tècnica mitjana d'Assessorament Lingüístic perfil promoció lingüística.terminòleg, pel torn lliure, sector d'administració especial d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/244


Data del document
:   07-01-2001

Organisme emissor
:   Universitat de València

Tipus de document
:   Resolució

Descriptors 

:   * universitat
    * lingüística
    * concurs administratiu

RESOLUCIÓ de 7 de gener de 2002, del Rectorat de la Universitat de València, per la qual es convoquen proves selectives d'accés al grup B, escala tècnica mitjana d'Assessorament Lingüístic perfil promoció lingüística'terminòleg, pel torn lliure, sector d'administració especial d'aquesta universitat. [2002/X244]
  
Aquest Rectorat, fent ús de les competències que li atribueix l'article 18, relacionat amb el 3.2, de la Llei de Reforma Universitària, i d'acord amb el que estableix l'article 199 dels Estatuts de la Universitat de València, acorda convocar proves selectives per a l'accés al grup B, escala tècnica mitjana d'Assessorament Língüístic, perfil promoció lingüística'terminòleg, sector d'administració especial de la Universitat de València, torn lliure, de conformitat amb les bases següents:
  
1. Normes generals
  
1.1 Aquesta convocatòria té per objecte la selecció de personal per cobrir 1 vacant del grup B, escala tècnica mitjana d'Assessorament Lingüístic, perfil promoció lingüística'terminòleg sector d'administració especial pel torn lliure, mitjançant el sistema de concurs-oposició.
  
1.2 D'acord amb el que estableix l'article 49 de la Llei de Reforma Universitària, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa especifica universitària recollida als Estatuts de la Universitat, i per les normes que estableix aquesta convocatòria.
  
1.3 El procés selectiu constituït pel concurs-oposició l'integraran les proves, valoracions, puntuacions i matèries que figuren al annex I i II d'aquesta convocatòria.
  
1.4 L'adjudicació de la plaça a l'aspirant que supere aquest procés selectiu s'efectuarà d'acord amb la puntuació obtinguda per aquest en el concurs-oposició.
  
2. Requisits dels aspirants
  
2.1 Per ser admès a aquestes proves, els aspirants han de complir els requisits següents:
  
a) Tenir la nacionalitat espanyola o d'acord amb el que estableix la Llei 17/1993, de 23 de desembre (BOE de 24 de desembre de 1993), sobre Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser ciutadà de qualsevol dels estats als quals, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta és definida al tractat constitutiu de la Unió Europea.
  
b) Haver fet divuit anys.
  
c) Posseir el títol de diplomat universitari, enginyer tècnic, arquitecte tècnic o títol equivalent, o estar en condicions d'obtenir-lo abans que finalitze el termini de presentació de sol·licituds.
  
d) Posseir el certificat de grau superior de coneixement de valencià de la Junta Qualificadora de Coneixements de Valencià o certificats equivalents, segons estableix l'Ordre de 22 de maig de 1989 (Diari Oficial de la Generalitat Valenciana de 9 de juny).
  
e) Posseir la capacitat física i psíquica necessària per acomplir les funcions de la vacant ofertada.
  
f) No estar inhabilitat penalment per a l'exercici de funcions públiques.
  
g) No haver estat separat, mitjançant expedient disciplinari, d'alguna Administració o ocupació públiques.
  
2.2 Les condicions a què es refereix l'apartat anterior per ser admès a les proves s'han de complir en el moment de finalització del termini de presentació d'instàncies i se n'ha de gaudir durant tot el procés selectiu fins al moment de la presa de possessió.
  
3. Sol·licituds
  
3.1 Qui desitge prendre part en aquestes proves selectives ho haurà de fer constar en la instància que està recollida en aquesta convocatòria com annex V i que li facilitarà gratuïtament el Servei de Recursos Humans (PAS) d'aquesta Universitat, al carrer de l'Antiga Senda de Senent, núm. 11-1r pis, València. També podran accedir a una còpia de la instància a través de la pàgina web del Servei de Recursos Humans (PAS) l'adreça de la qual es http://www.uv.es/~pas.
  
3.2 Les sol·licituds es dirigiran per triplicat exemplar (un per l'entitat bancària, una per a la Universitat i una per a la persona interessada) al Rector de la Universitat de València. El termini de presentació serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV). Es presentaran a l'oficina principal de la Caixa Rural de València, passeig de l'Albereda nº 34 de València. Així mateix, també es podran presentar en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Els drets d'examen seran de 18.63€ 3.100ptes., que s'ingressaran en el compte corrent Drets d'Examen. Universitat de València núm. 91807520 83 9404080618 de l'oficina principal de la Caixa Rural de València, o mitjançant transferència a aquest compte.
  
En cas d'utilitzar la forma de presentació que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'aspirant haurà d'acompanyar a la sol·licitud una còpia del resguard acreditatiu de la transferència.
  
Si el pagament s'ha fet a través de transferència, la instància haurà de presentar-se en el registre d'una administració pública i el resguard corresponent ha d'acompanyar la sol·licitud. Aquest últim procediment s'ha de seguir igualment en el cas d'haver utilitzat la presentació de sol·licituds prevista en la Llei de Règim Jurídic de les Administracions Públiques i del Procediment Administratiu Comú.
  
En el primer cas haurà de figurar en la sol·licitud el segell de l'esmentada entitat bancària; en el cas de haver realitzat el pagament per transferència, caldrà adjuntar a la sol·licitud el resguard corresponent.
  
No presentar l'acreditació del pagament determinarà l'exclusió de l'aspirant.
  
3.4 D'acord amb el que disposen les Normes d'execució pressupostària per a l'any 2001 d'aquesta Universitat, són exemptes del pagament dels drets d'examen:
  
a. Les persones amb una discapacitat igual o superior al 33%.
  
b. Les persones que es troben com a demandants de feina, almenys durant el termini d'un mes abans de la data de la publicació de la convocatòria d'aquestes proves selectives. Per gaudir de l'exempció és requisit que no hagen rebutjat, dins el termini de què es tracte, cap oferta de feina adequada ni s'hagen negat a participar, tret de causa justificada, en accions de promoció, formació o reconversió professional.
  
Aquests aspirants hauran de presentar els certificats corresponents que acrediten la seua condició de discapacitats (mitjançant certificació de la Conselleria de Benestar Social o de l'òrgan competent), o de la seua condició de desocupat (mitjançant certificació del SERVEF), i així ho hagen fet constar expressament en l'apartat corresponent de la sol·licitud.
  
3.5 Els aspirants amb minusvalideses podran sol·licitar les mesures d'adaptació necessàries per a realitzar les proves en el imprès de sol·licitud. En aquest cas hauran de presentar juntament a la sol·licitud la certificació del grau de discapacitació efectuada per l'òrgan competent.
  
3.6 Si la convocatòria preveu la realització de proves d'idiomes, l'aspirant ha de fer constar la seua opció a l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.
  
3.7 Caldrà adjuntar a la sol·licitud una fotocòpia del DNI.
  
3.8 Els errors que s'hi observen es corregiran en qualsevol moment, d'ofici o a instància de l'interessat.
  
4. Admissió d'aspirants
  
4.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà al Diari Oficial de la Generalitat Valenciana (DOGV) i que contindrà la llista provisional d'admesos i exclosos de les proves.
  
4.2 En el termini de deu dies hàbils, comptats des de l'endemà de la publicació de la llista provisional d'admesos i exclosos, els aspirants exclosos podran corregir el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
4.3 Una vegada transcorregut el termini de deu dies, esmenats els defectes i vistes les al·legacions que corresponguen, es dictarà una resolució, que contindrà la llista definitiva d'admesos i exclosos, la data, el lloc i l'hora de realització del primer exercici. Aquesta resolució es publicarà en el DOGV.
  
4.4 Seran causes d'exclusió, a més de les que s'indiquen en altres apartats d'aquestes bases:
  
- no signar la sol·licitud.
  
- no adjuntar la fotocòpia del DNI.
  
4.5 Serà causa d'exclusió de l'exercici de mèrits: (no assenyalar-ho expressament a la instància)
  
- no indicar l'idioma elegit per a realitzar l'exercici.
  
5. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves objecte d'aquesta convocatòria.
  
5.2 L'ordre d'actuació dels opositors, si escau, s'establirà per sorteig efectuat per la Universitat de València.
  
5.3 Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
5.4 En cada exercici els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir aquest requisit determinarà l'exclusió de les proves.
  
Les còpies o fotocòpies d'aquests documents no seran vàlides en cap cas.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no acomplesquen els requisits indicats ni a aquelles que hi compareguen després que haja acabat la crida dels aspirants convocats.
  
5.5 Al finalitzar cadascuna de les proves, l'anunci de la celebració de la següent el farà públic el Tribunal al local en què s'haja celebrat aquesta prova, així com en la Gerència d'aquesta Universitat amb una antelació mínima de 48 hores.
  
5.6 Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per la present convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
6. Publicitat de les llistes
  
6.1 Després de la realització de cadascuna de les proves, el tribunal anunciarà públicament als locals on s'hagen realitzat i a la Gerència d'aquesta Universitat i en la pagina web del Servei de Recursos Humans (PAS) que te la següent direcció http://www.uv.es/~pas la llista d'aspirants que les hagen aprovat.
  
6.2 Una vegada finalitzades totes les proves i la valoració dels mèrits que integren el concurs-oposició el tribunal farà pública en la Gerència de la Universitat i en els locals on s'hagen realitzat les proves i en la pagina web del Servei de Recursos Humans (PAS) que té la següent direcció http://www.uv.es/~pas, la llista d'aprovats per ordre de puntuació. Aquesta llista d'aprovats serà definitiva i contindrà només el mateix nombre d'aprovats que de vacants convocades.
  
6.3 Una vegada finalitzat el procés de selecció, es publicarà al DOGV per resolució del rector la llista definitiva d'aprovats.
  
7. Coneixements de valencià
  
7.1 Ateses les específiques característiques d'aquesta convocatòria, els coneixements de valencià exigibles per la normativa vigent d'aquesta Universitat queden garantits per les condicions generals exigides en aquesta convocatòria als aspirants per a concórrer a aquestes proves selectives.
  
8. Presentació de documents
  
8.1 En el termini de vint dies hàbils, comptats de l'endemà de la publicació al DOGV de les llistes d'aprovats, l'aspirant proposat haurà de presentar al Servei de Recursos Humans (PAS) d'aquesta Universitat els documents que segueixen:
  
a) Certificat de naixement expedit pel registre civil corresponent, o fotocòpia del DNI.
  
b) Fotocòpia compulsada del títol acadèmic exigible d'acord amb aquesta convocatòria.
  
c) Certificat del grau superior de coneixement de valencià de la Junta Qualificadora de Coneixements de Valencià o certificats equivalents, segons estableix l'Ordre de 22 de maig de 1989 (Diari Oficial de la Generalitat Valenciana, de 9 de juny).
  
d) Declaració de no haver estat separat mitjançant expedient disciplinari d'alguna Administració o ocupació pública, com també de no estar inhabilitat penalment per a l'exercici de les funcions públiques.
  
e) Certificat mèdic acreditatiu de posseir les capacitats física i psíquica necessàries per a l'exercici de les funcions del lloc de treball ofertat. A aquest efecte, els reconeixements s'efectuaran a través dels serveis mèdics concertats per la Universitat de València.
  
f) El o la aspirant amb alguna discapacitat hauran d'aportar un certificat de l'òrgan competent de la comunitat autònoma sobre la capacitat per dur a terme les tasques que corresponen als llocs de treball d'aquesta convocatòria.
  
8.2 El o la aspirant que, tenint la condició de funcionaris de carrera o personal laboral fix d'aquesta Universitat, hagen pres part en aquestes proves, quedaran exempts de justificar documentalment les condicions generals que ja haguessen acreditat per a nomenaments anteriors, tot i que n'hauran d'acreditar la resta.
  
8.3 Si no es presenta la documentació dins el termini indicat (excepte en els casos de força major) o hi ha falsedat de documents, això comportarà la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer l'aspirant.
  
9. Nomenament de funcionari/ària
  
Una vegada transcorregut el termini de presentació de la documentació el rector dictarà una resolució que es publicarà al DOGV, per la qual nomenarà funcionaris o funcionàries de carrera la persona que haja superat les proves de selecció, per ordre de puntuació.
  
10. Tribunal
  
10.1 El tribunal qualificador d'aquestes proves és el que figura en l'annex III d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
10.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
10.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
El president podrà sol·licitar als membres del tribunal una declaració expressa de no estar en les circumstàncies previstes en els articles citats.
  
10.4 Prèvia convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
Durant tot el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10.5 El tribunal adoptarà les mesures necessàries perquè els aspirants amb minusvàlia tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.5, es faran les adaptacions possibles de temps i mitjans.
  
10.6 Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
10.7 Els membres del tribunal d'aquestes proves tindran la categoria que per a aquests casos determine la legislació vigent.
  
10.8 El tribunal no podrà aprovar ni declarar que ha aprovat les proves selectives un nombre d'aspirants superior al nombre de places convocades. Qualsevol proposta d'aprovat que contravinga el que s'ha establert serà nul·la de ple dret.
  
10.9 El president del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat dels aspirants, en aquells exercicis que siga procedent.
  
11. Informació respecte de les dades recollides
  
11.1 Les dades subministrades per l'interessat podran quedar incorporades en un fitxer automatitzat que constitueix la Base de Dades de Personal, o la Base de Dades de Borsa de Treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
11.2 El fitxer quedarà sota la responsabilitat de la Secretaria General de la UVEG c/ Antiga Senda de Senent, núm. 11, 46978 València.
  
11.3 La informació obtinguda serà processada exclusivament per a la gestió de personal.
  
11.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'hi adoptaran les mesures de seguretat necessàries per a garantir la confidencialitat i la integritat de la informació.
  
11.5 Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, c/ Antiga Senda de Senenet núm. 11, 46252 València.
  
12. Recursos
  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seua publicació davant el mateix òrgan que dicte la resolució, o recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana en el termini de dos mesos comptats des de l'endemà de la seua publicació.
  
Contra els actes del Tribunal, es podrà interposar el recurs d'alçada previst a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 de gener de 2002.- Per delegació del rector (DOGV de 20.8.99), el vicerector d'Organització Administrativa: Lluís Guía i Marín.
  
ANNEX I
  
Sistema selectiu
  
El procediment de selecció serà el concurs oposició, que constarà d'una primera fase d'oposició i d'una segona de concurs.
  
1ª fase: oposició
  
Constarà de tres exercicis obligatoris i eliminatoris, i un de voluntari i de mèrits.
  
Primer exercici (obligatori i eliminatori)
  
Constarà d'un test amb quatre respostes alternatives, de les quals tan sols una serà la correcta, i versarà sobre tot el contingut del programa (administració general i temari específic) que figura en l'annex II de la convocatòria.
  
Les errades penalitzaran segons la fórmula:
  
 E
  
 A - ???????-
  
 d-1
  
N = ?????????????- x 10
  
 n
  
on:
  
N = nota resultant
  
A = nombre d'encerts
  
E = nombre d'error
  
d = nombre d'opcions per a cada pregunta
  
n = nombre de preguntes
  
El nombre de preguntes i el temps de realització de l'exercici els fixarà el tribunal amb l'antelació suficient.
  
L'exercici es valorarà de 0 a 10 punts.
  
Segon exercici (obligatori i eliminatori)
  
Constarà del desenvolupament de dos temes elegits entre tres dels proposats pel tribunal i que seran extrets a l'atzar entre els que configuren el programa específic que figura en l'annex II d'aquesta convocatòria. Si el temari es composa de diferents blocs, el tribunal sortejarà en primer lloc els blocs i dels que resulten, sortejarà els temes, de manera que cada tema corresponga a un bloc diferent.
  
La duració mínima de l'exercici serà d'una hora i no podrà ser de mes de dues, a criteri del tribunal. Una vegada finalitzada la prova, els exercicis s'introduiran en un sobre que posteriorment es tancarà i quedaran sota la custòdia del tribunal qualificador, el qual cridarà els opositors per a la lectura pública dels temes que cada un haja desenvolupat. El lloc, la data i l'hora de la lectura els anunciarà el tribunal amb l'antelació suficient.
  
Cada tema es valorarà de 0 a 10 punts, i per aprovar caldrà obtenir almenys 10 punts entre ambdós i no ser qualificat amb zero punts en cap tema.
  
Tercer exercici (obligatori i eliminatori)
  
Constarà de la resolució de dos exercicis pràctics a triar entre tres de proposats pel tribunal, relacionats amb el contingut del temari específic que figura en l'annex II de la convocatòria. La prova pràctica tindrà les característiques adequades a la funció que es desenvolupa en l'escala en què s'integre la plaça convocada. Es podran realitzar amb mitjans informàtics (tractament de textos, fulls de càlcul, bases de dades, programes específics ?dibuix, laboratoris, etc.) que el tribunal considere oportú. Tot s'anunciarà en el moment de fer públics els resultats del primer exercici. Així mateix, i segons les característiques de l'exercici, en aquest moment se'n fixarà la duració.
  
Cada supòsit es valorarà de 0 a 10 punts, i per aprovar-los caldrà obtenir almenys 10 punts entre ambdós i no ser valorat amb zero punts en cap supòsit.
  
Quart exercici (voluntari i de mèrits)
  
Aquells qui opten per la realització d'aquest exercici hauran de fer necessàriament les parts de coneixement de valencià i l'entrevista.
  
Primera part (voluntària). Tindrà per objecte valorar el coneixement d'un o diversos idiomes comunitaris, segons l'opció manifestada per l'opositor en l'imprès de sol·licitud de participació en les proves selectives.
  
L'exercici es valorarà a raó de 1'5 punts com a màxim per idioma, i en conjunt no es podrà superar els 3 punts. El temps serà fixat pel tribunal amb l'antelació suficient.
  
Segona part (obligatòria). Constarà de dues parts:
  
· Traducció directa i sense diccionari d'un text del castellà al valencià. Es valorarà de 0 a 1'5 punts.
  
· Redacció en valencià d'un ofici, carta circular, memòria, etc., sense la utilització del diccionari. Es valorarà de 0 a 1'5 punts.
  
El temps d'aquest exercici serà fixat pel tribunal amb l'antelació suficient.
  
Tercera part (obligatòria). Tindrà per objecte mantenir una entrevista basada en una memòria sobre el funcionament d'un servei relacionat amb l'àrea funcional a la qual es refereix la plaça convocada, redactada per l'opositor i que no podrà excedir els 15 folis.
  
Es valorarà de 0 a 3 punts i el temps de l'entrevista el fixarà el tribunal amb l'antelació suficient.
  
La memòria es presentarà junt amb el currículum dels aspirants en el termini de deu dies a partir de l'endemà de la publicació de la llista d'aprovats dels exercicis obligatoris.
  
2ª fase: concurs
  
A la fase de concurs només hi podran accedir els aspirants que hagen superat la fase d'oposició. Es valoraran els mèrits aportats pels aspirants segons el barem que s'assenyala a continuació i que haurà de posseir l'aspirant en la data de publicació d'aquesta convocatòria.
  
Experiència professional: Es valorarà l'experiència professional en el grup B, d'administració especial de la Universitat de València, escala tècnica mitjana d'Assessorament Lingüístic i en qualsevol situació jurídica de temporalitat, a raó de:
  
· Llocs de nivell 18 o superior: 0'20 punts per mes d'ocupació, fins un màxim de 7'5 punts.
  
Una vegada valorats els mèrits d'acord amb els criteris assenyalats, el tribunal els farà públics de forma provisional al tauler d'anuncis de Gerència, a la pàgina Web del Servei de Recursos Humans (PAS) que té la següent direcció http://www.uv.es/~pas, i es donarà un termini de 10 dies perquè les persones interessades puguen al·legar les rectificacions oportunes a la fase de concurs.
  
L'ordre definitiu del procés selectiu el donarà la suma de la puntuació obtinguda en la fase d'oposició i en la fase de concurs. En cas d'empat, l'ordre s'establirà amb els criteris següents:
  
1) La major puntuació en la fase d'oposició.
  
2) La major puntuació en el segon exercici de la fase d'oposició.
  
3) La major puntuació en el primer exercici de la fase d'oposició.
  
4) La major puntuació en la fase de concurs.
  
5) Si encara persisteix l'empat, es resoldrà mitjançant sorteig.
  
En cap cas la puntuació obtinguda en la fase de concurs no podrà ser aplicada per superar la fase d'oposició.
  
No es podrà declarar que han aprovat les proves selectives un nombre d'aspirants superior al de places convocades.
  
ANNEX II
  
Temari
  
1. La universitat com a servei públic. La Llei Orgànica 6/2001, de 21 de desembre, d'Universitats (LOU), el seu significat en l'ordenament jurídic univesitari. L'autonomia universitària, els seus límits. Règim jurídic de les universitats públiques. Estructura general de les universitats públiques.
  
2. La Universitat de València. Característiques diferenciadores. Els Estatuts de la Universitat de València, contingut i significat dins del règim jurídic aplicable a aquesta Universitat pública. Estructura de la Universitat de València. Òrgans de govern, unipersonals i col·legiats. Els diferents col·lectius de personal a través dels Estatuts de la Universitat. Dels estudiants. El règim econòmic de la Universitat de València a través dels seus Estatuts.
  
3. Foment i coordinació general de la investigació científica i tècnica: Pla nacional d'investigació. Organismes públics d'investigació. Projectes i programes i contractes nacionals i internacionals. L'OTRI.
  
4. La Constitució espanyola de 1978, la seua estructura i contingut. Anàlisi del títol I de la Constitució, els drets fonamentals, les llibertats públiques i els drets econòmics i socials, el seu paper en el sistema democràtic, la seua garantia i suspensió. La Corona. Les Corts Generals. El control democràtic del Govern. El poder judicial. La reforma de la Constitució.
  
5. El títol VIII de la Constitució espanyola de 1978, l'estat de les autonomies. El seu significat i conseqüències en l'ordenament jurídic espanyol. La Comunitat Valenciana: L'Estatut d'Autonomia, el seu significat i contingut. Les institucions autonòmiques valencianes.
  
6. La Unió Europea i la seua incidència en l'ordenament jurídic espanyol. Tractament constitucional del problema. Principals institucions de la Unió Europea. El Parlament, la Comissió, el Tribunal de Justícia. Producció normativa de la Unió Europea. El sistema monetari únic.
  
7. El dret públic, el seu naixement i significat en la història més recent. El dret administratiu: el seu sistema de fonts. La llei: classes de lleis. Elements normatius amb força de llei. El reglament, la seua configuració i importància en el sistema administratiu actual.
  
8. L'acte administratiu: concepte i classes. Els seus elements. La notificació. La motivació. Eficàcia de l'acte administratiu. Nul·litat i anul·labilitat.
  
9. L'acció administrativa enfront dels particulars. L'administrat: concepte i classes. Els drets subjectius dels administrats enfront de l'administració: Drets subjectius actius i drets subjectius reaccionals. La participació dels particulars en l'activitat administrativa. Els interessats. Anàlisi del títol IV de la Llei 30/92 modificada per la Llei 4/99.
  
10. El procediment administratiu: concepte i importància en l'ordenament jurídic vigent. La Llei de règim jurídic de les administracions públiques i procediment administratiu comú. Les parts del procediment. Fases del procediment administratiu. Distintes formes de terminació del procediment. Els recursos administratius: concepte i classes, tipus de recursos, terminis i procediment.
  
11. Els contractes administratius. Concepte i classes. Estudi dels seus elements. El compliment. La revisió de preus i altres alteracions contractuals. Incompliment dels contractes administratius.
  
12. El pressupost: concepte i classes. El pressupost a la llum de la Llei d'hisenda pública de la Generalitat Valenciana. El cicle pressupostari, ordenació de la despesa i ordenació del pagament: fases i documents comptables. Liquidació i tancament de l'exercici. El control: control intern i control extern.
  
13. El personal docent i investigador de les universitats públiques. Règim jurídic del professorat universitari segons la LOU. Incompatibilitats.
  
14. El personal al servei de les administracions públiques. El personal funcionari d'administració i serveis de la Universitat de València. El seu règim jurídic. Adquisició i pèrdua de la condició de funcionari. Situacions administratives. Promoció i carrera administrativa. Provisió dels llocs de treball. Els funcionaris d'administració especial: característiques. Règim d'incompatibilitats del personal funcionari. Personal laboral al servei de la Universitat de València.
  
15. Els drets sindicals i de participació del personal funcionari. Negociació de les condicions de treball. La salut laboral: anàlisi de la legislació referent a la prevenció de riscos laborals en l'àmbit universitari.
  
Temari específic tècnic mitjà d'Assessorament Lingüístic, perfil promoció lingüística'terminòleg
  
Bloc 1
  
1. Els llenguatges d'especialitat: concepte. Trets distintius. Contrasts i interseccions amb la llengua comuna i l'estàndard. El llenguatge científic. Els llenguatges artificials.
  
2. La terminologia: orígens, desenvolupament i estadi actual. Les principals escoles i orientacions terminològiques.
  
3. La terminologia: cruïlla de disciplines. La terminologia i la lingüística aplicada. La terminologia i la lexicografia. La terminologia, la lògica i la ciència dels conceptes. La terminologia i la gestió de la informació.
  
4. El terme: el concepte o noció i la denominació. Característiques del terme. El terme i el mot. Tipologia del terme.
  
5. El treball terminològic: principis, fases, objectius. La consulta terminològica puntual.
  
6. La terminologia sistemàtica o sectorial: l'elaboració d'obres terminogràfiques: lèxics, vocabularis, diccionaris i glossaris. Fases de treball terminològic sistemàtic. Tipus de fitxa terminològica.
  
7. Neologia i terminologia. Recursos i tipologia. La formació de nous termes: aspectes formals, funcionals i semàntics. Criteris internacionals de formació de termes.
  
8. Criteris de selecció en els termes normalitzats: freqüència, brevetat, adequació al sistema lingüístic, motivació, disponibilitat per a creació de derivats. Criteris internacionals en la creació de neologismes.
  
9. Institucions i organismes internacionals de la terminologia. Les normes ISO. Rint (Réseau international de néologie et terminologie). Realiter (Xarxa Panllatina de Terminologia). Unió Llatina. Riterm (Red Iberoamericana de Terminología).
  
10. Tipologia dels diccionaris (I). Diccionari i enciclopèdia: orientació lingüística i orientació enciclopèdica en la lexicografia. Diccionaris unilingües i multilingües. Els diccionaris segons els eixos de variació lingüística: generals i dialectals; especialitzats; etimològics i històrics; diccionaris prescriptius i descriptius; diccionaris de neologismes.
  
11. Tipologia dels diccionaris (II). Diccionaris d'orientació onomasiològica: ideològics, de conceptes; diccionaris visuals. Diccionaris d'orientació gramatical: de construcció i règim, de valències i col·locacions; diccionaris de dubtes lingüístics; diccionaris ortogràfics i fonètics; diccionaris d'abreviatures. Diccionaris de freqüències. Altres tipus de diccionaris.
  
12. Tipologia de les obres terminogràfiques. Diccionaris, vocabularis, lèxics i glossaris. Els tesaurus.
  
13. La definició lexicogràfica i la definició terminogràfica. La metallengua. El tractament de l'homonímia i la polisèmia.
  
14. Macroestructura i microestructura de les obres lexicogràfiques. Presentació dels materials. Lematització. Estructuració dels articles. Ordenació alfabètica. Remissions.
  
15. Macroestructura i microestructura de les obres terminogràfiques. Arbre de camp. Lematització. Estructuració dels articles. Ordenació alfabètica. Remissions. Índex analític.
  
16. Les noves tecnologies aplicades als materials lexicogràfics i terminogràfics. El CD-rom, les bases de dades: caracterització i utilitats per al treball terminològic. L'ús d'Internet en la recerca terminològica.
  
Bloc 2
  
17. El lèxic català. Història: principals fases de la constitució del lèxic català. La fixació del català normatiu i literari amb la reforma fabriana. Aspectes controvertits en el lèxic català actual.
  
18. Mots patrimonials, semicultismes i cultismes. Els radicals i els formants grecollatins i llur combinació en la formació de mots. Regles d'adaptació de formes grecollatines al català.
  
19. La formació de mots. Sufixació. Prefixació. Composició. Habilitació. Composició culta. Parasíntesi. Conversió sintàctica. Sintagmació. Truncació.
  
20. La normalització terminològica: concepte i finalitats. La difusió i el seguiment de la terminologia normalitzada. La normalització terminològica en català: el Consell Supervisor de l'Institut d'Estudis Catalans.
  
21. La terminologia en el català actual: consecucions, problemes i reptes. Les grans etapes de la fixació de la terminologia catalana: la reforma fabriana i l'Institut d'Estudis Catalans. L'obra de la Gran enciclopèdia catalana. El TERMCAT. L'aportació de les universitats de l'àrea catalanoparlant.
  
22. Els diccionaris catalans de referència: caracterització i aplicació al treball terminològic. El Diccionari general de la llengua catalana de Pompeu Fabra. El Diccionari català-valencià-balear. La Gran enciclopèdia catalana i els diccionaris generals d'Enciclopèdia Catalana. El Diccionari etimològic i complementari de la llengua catalana de Joan Coromines. El Diccionari de la llengua catalana de l'Institut d'Estudis Catalans. Altres aportacions.
  
23. L'aportació lexicogràfica valenciana. Ferrer Pastor. Enric Valor. El Diccionari valencià de la Generalitat Valenciana i l'Institut Interuniversitari de Filologia Valenciana. Altres aportacions.
  
24. Onomàstica. Toponomàstica i antroponomàstica. Mètodes de treball de l'onomàstica. Disciplines auxiliars: dialectologia, lingüística històrica, història i documentació. Obres de referència en l'estudi de l'onomàstica catalana.
  
25. Criteris de traductibilitat dels noms. La transcripció i la transliteració de noms de llengües en alfabets no llatins. La regulació legal de l'onomàstica: noms de fonts, cognoms, topònims majors i menors i institucions.
  
26. Els topònims: topònims catalans; exotopònims; l'ús de l'article. Els antropònims: personatges històrics, literaris i mitològics, actuals; càrrecs i tractaments protocol·laris. Els noms d'institucions i entitats públiques i privades. Els títols d'obres i texts legals i jurídics.
  
27. Qüestions controvertides de la normativa del català actual. Aspectes ortogràfics. Aspectes morfològics. Aspectes sintàctics. Aspectes lèxics.
  
28. La correcció de textos escrits. La correcció tipogràfica. La correcció lingüística. La correcció estilística.
  
29. Els llibres d'estil. El llibre d'estil i la imatge corporativa de la institució. Continguts del llibre d'estil: convencions, model de llengua, qüestions gramaticals i estilístiques.
  
Bloc 3
  
30. La terminologia a la Universitat de València. L'Àrea de Terminologia del Servei de Normalització Lingüística: funcions i realitzacions. Promoció de la terminologia dins l'àmbit universitari. La col·laboració amb les altres agències de terminologia del domini lingüístic: Termcat, universitats de l'Institut Interuniversitari Joan Lluís Vives.
  
31. La sociolingüística: abast i principals orientacions. Contacte de llengües. Conflicte lingüístic. Bilingüisme i diglòssia.
  
32. Els processos i les alternatives del conflicte lingüístic (I). Minorització lingüística. Substitució lingüística.
  
33. Els processos i les alternatives del conflicte lingüístic (II). Normalització i normativització. La normalització de l'estatus i del corpus lingüístic. La terminologia dins la normalització i la planificació lingüístiques.
  
34. La variació lingüística. Unitat i diversitat de la llengua. Eixos de variació lingüística. Varietats i registres. Els conceptes de llengua i dialecte.
  
35. La llengua estàndard: concepte i constitució. L'estàndard, la normativa, la llengua comuna, la llengua literària. Models d'estandardització. L'estandardització de la llengua catalana: consecucions i problemes pendents.
  
36. La interferència lingüística: definició i tipologia. La inadequació en l'expressió oral i escrita com a conseqüència de la interferència lingüística. Els fenòmens d'interferència en la traducció i l'ensenyament.
  
37. Síntesi d'història externa de la llengua. Etapes principals. El nom de la llengua.
  
38. La situació sociolingüística dels Països Catalans. Marc legal i polític. Prestigi i coneixement de la llengua. Usos i actituds. Consciència lingüística.
  
39. La situació sociolingüística específica del País Valencià. Marc legal i polític. Prestigi i coneixement de la llengua catalana. Usos i actituds. Consciència lingüística.
  
40. La situació sociolingüística de la Universitat de València. Disposicions normatives sobre la llengua vigents a la Universitat de València. Coneixement de les llengües, usos i actituds.
  
ANNEX III
  
Tribunal qualificador
  
Titular
  
President: el rector o persona que delegue.
  
Vocals:
  
- Dos representants de la Universitat designats por el rector, de igual o superior grup de titulació.
  
- Un funcionari o funcionària de igual o superior grup i titulació, a sorteig entre el PAS de la Universitat.
  
- Un funcionari o funcionària d'altra administració pública de igual o superior grup i titulació, nomenat pel Rector a proposta d'aquella.
  
- Un membre de la Comissió de PAS del mateix grup i titulació que les vacant que s'han de cobrir i designat por la mateixa.
  
- Un membre de la Junta de Personal, amb veu i sense vot.
  
El més jove dels vocals amb veu i vot del tribunal, entre els que pertanguen a la comunitat universitària, actuarà com a secretari/a.
  
Tots els membres del tribunal amb veu i vot hauran de ser de igual o superior grup i titulació que les places objecte d'aquesta convocatòria.
  
Igual estructura per al tribunal suplent.
  
ANNEX IV
  
Mesures d'adaptació que poden sol·licitar les persones discapacitades
  
1. Eliminació de barreres arquitectòniques i taula adaptada a cadira de rodes.
  
2. Ampliació del temps de durada de l'exercici.
  
3. Augment de l'amplitud dels caràcters de l'examen, per dificultat de visió.
  
4. Necessitat d'intèrpret per causa de sordesa.
  
5. Sistema braille d'escriptura.
  
6. Altres. En cas que l'adaptació requerida no figure entre les previstes, indiqueu-ho en un full complementari.